
ΑΠΟΦΑΣΕΙΣ 

Υγρά καύσιμα - Εξέταση με τη διαδικασία των ευαλ- 

Έγκριση Οργανισμού Εσωτερικής Υπηρεσίας (Ο.Ε.Υ.) 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Γουλα Λουλούδια του Βασι¬ 

Χορήγηση άδειας ασκήσεως επαγγέλματος Κοινωνι¬ 

του Υπουργού Οικονομικών. 9 


ΑΠΟΦΑΣΕΙ Σ 

Αριθ. 548/1998 (1) 

Υγρά καύσιμα - Εξέταση με τη διαδικασία των ευαλλοιώ- 
των ειδών. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΑΝΑΠΤΥΞΗΣ 

Έχοντας υπόψη: 

α. Το έγγραφο της Διεύθυνσης Πετροχημικών του Γ ενι¬ 
κού Χημείου του Κράτους αριθμ. 398/98. 
β. Το εδάφιο δ της παρ. 8 του άρθρου 6 του Νόμου 


4328/1929 (ΦΕΚ 272/Α/1929) «Περί συστάσεωςτου Γενι¬ 
κού Χημείου του Κράτους», όπως αντικαταστάθηκε από 
την παράγραφο 6 του άρθρου 11 του Νόμου 2343/95, 
(ΦΕΚ211/Α/11.10.1995). 

γ. Το άρθρο 4 του Διατάγματος της 31ης Οκτωβρίου 
1929 «περί κανονισμού της λειτουργίας και των εργα¬ 
σιών του Ανωτάτου Χημικού Συμβουλίου» (ΦΕΚ 
391/Α/1929) 

δ. Το άρθρο 1 του Νόμου 115/1975 «περί τροποποιήσε- 
ως διατάξεωντινωντου Ν. 4328/1929» (ΦΕΚ 172/Α/1975). 

ε. Την απόφαση 1078204/927/0006Α/6.8.1992 «Περιο¬ 
ρισμός Συλογικών Οργάνων του Υπουργείου Οικονομι¬ 
κών» των Υπουργών Προεδρίας και Οικονομικών (ΦΕΚ 
517/Β/1992). 

στ. Την υπ’ αριθ.1107147/1239/0006Α/4.10.1996 Κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 922/Β/1996). 

ζ) Τις διατάξεις του άρθρου 29Α του Ν. 1558/1985 
(137Α ) όπως το άρθρο αυτό προστέθηκε με το άρθρο 27 
του Ν. 2081/1992 (154Α') και αντικαταστάθηκε από το άρ¬ 
θρο 1 παρ. 2α του Ν. 2469/1997 (38Α') και το γεγονός ότι 
από την παρούσα απόφαση δεν προκαλείται δαπάνη σε 
βάρος του Κρατικού Προϋπολογισμού, αποφασίζουμε: 

Εγκρίνουμε την απόφαση αριθ. 548/98 του Ανωτάτου 
Χημικού Συμβουλίου η οποία ελήφθη κατά τη συνεδρίαση 
της 8.12.98 και η οποία έχει ως ακολούθως: 

Γ ΕΝΙΚΟ ΧΗΜΕΙΟ ΤΟΥ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εγκρίνουμε την εξέταση των υγρών καυσίμων με τη δια¬ 
δικασία των ευαλλοιώτων ειδών ως εξής: 

ΥΓΡΑ ΚΑΥΣΙΜΑ 
ΕΞΕΤΑΣΗ ΜΕ ΤΗ ΔΙΑΔΙΚΑΣΙΑ 
ΤΩΝ ΕΥΑΛΛΟΙΩΤΩΝ ΕΙΔΩΝ 

1. Σκοπός 

Σκοπός της παρούσης αποφάσεως είναι να μειωθεί στο 
ελάχιστο ο χρόνος που μεσολαβεί μεταξύ της δειγματο¬ 
ληψίας των υγρών καυσίμων και της εξετάσεως αυτών σε 
πρώτο και δεύτερο βαθμό, έτσι ώστε να περιοριστούν στο 
ελάχιστο και οι πιθανές αλλοιώσεις, τις οποίες μπορούν 
να υποστούν τα υγρά καύσιμα με την πάροδο του χρόνου 
και οι οποίες αλλοιώσεις μπορούν τελικά να επηρεάσουν 
τα αναλυτικά στοιχεία του καυσίμου. 

2. Εξέταση των καυσίμων με τη διαδικασία των ευαλλοι- 
ώτων ειδών. 

Τα παρακάτω αναφερόμενα καύσιμα: 

- Βενζίνες δυρβΓ με μόλυβδο ή χωρίς μόλυβδο. 

- Βενζίνες κοινές με μόλυβδο ή χωρίς μόλυβδο. 

- Λοιπά είδη βενζινών (αεροσκαφών, στρατιωτικών 
κλπ.). 

- Πετρέλαια κίνησης. 

- Πετρέλαια θέρμανσης. 

- Λοιπά είδη πετρελαίων ΟίθδθΙ. 

- Κεροζίνες 

- Καύσιμα αεριοθουμένων, και 

- Λοιπά αποστάγματα αργού πετρελαίου ή προϊόντα πυ- 
ρολύσεως ή άλλα εύφλεκτα πτητικά υγρά, της περιοχής 
ζέσεως των βενζινών ή των πετρελαίων ΟίθδθΙ, που μπο¬ 
ρούν να χρησιμοποιηθούν ως καύσιμα, όπως επίσης και 
τα βιοκαύσιμα, θα εξετάζονται με τη διαδικασία των ευ- 
αλλοιώτων ειδών λόγω των πιθανών αλλοιώσεων τις ο¬ 
ποίες μπορούν να υποστού ν τα υλικά αυτά με την πάροδο 
του χρόνου. 

3. Διαδικασίες κατά τις δειγματοληψίες, τις μεταφορές 
και τις εξετάσεις των υγρών καυσίμων. 

3.1. Κατά τις δειγματοληψίες των υγρών καυσίμων ο κά¬ 
τοχος του δείγματος θα δηλώνει εγγράφως στο πρωτό¬ 
κολλο δειγματοληψίας αν επιθυμεί ή όχι την κατ’ έφεση ε¬ 
ξέταση του δεύτερου δείγματος, σε καταφατική δε περί¬ 
πτωση να αναγράφει το ονοματεπώνυμο, τη διεύθυνση 
και το τηλέφωνο ή το Ραχ του ιδιώτη χημικού, που επιθυ¬ 
μεί να παρίσταται κατά την επανεξέταση ή ότι δεν επιθυ¬ 
μεί την παρουσία ιδιώτη χημικού. 

3.2. Οι προμηθεύτριες εταιρείες και οι μεταφορείς υ¬ 
γρών καυσίμων μπορούν, εφ’ όσον το επιθυμούν, να ανα¬ 
γράφουν στα τιμολόγια πωλήσεως, ότι σε περίπτωση μη 
κανονικού δείγματος, επιθυμούν την κατ’ έφεση εξέταση 
του εν λόγω δείγματος παρουσία ή μη ιδιώτη χημικού εκ¬ 
προσώπου των, του οποίου θα πρέπει απαραίτητα να α¬ 
ναγράφουν το ονοματεπώνυμο, τη διεύθυνση και το τη¬ 
λέφωνο ή το Ραχ. 

3.3. Οι δειγματίζουσες Αρχές θα παραδίδουν εντός 
τριών εργασίμων ημερών το αργότερο τα λαμβανόμενα 
υπ’ αυτών δείγματα σπς πλησιέστερες Χημικές Υπηρε¬ 
σίες, σύμφωνα με τις διατάξεις του Αγορανομικού Κώδι¬ 
κα, ενώ οι Χημικές Υπηρεσίες θα προωθούν αμέσως προς 
τα αρμόδια Κεντρικά Εργαστήρια Ελέγχου Καυσίμων, 
Κ.Ε.Ε.Κ., όπως ορίζεται από την 3014276/8576/0078/ 
9.7.1996 απόφαση του Υπουργού Οικονομικών, τα οποία 
και θα προβαίνουν αμέσως στις σχετικές εξετάσεις. Την 
παράδοση των δειγμάτων από τις χημικές υπηρεσίες 
προς τις μεταφορές Εταιρείες θα ακολουθεί άμεση ενη¬ 
μέρωση του ΚΕΕΚ σχετικά με την αποστολή των δειγμά¬ 
των (τηλέφωνο-Ρθχ), ώστε να γίνεται άμεση παραλαβή 
αυτών από το ΚΕΕΚ. 

3.4. Αν από την εξέταση προκύψει, ότι το δείγμα είναι 
κανονικό, κοινοποιούνται αμέσως τα αποτελέσματα στη 
Δειγματίσασα Αρχή, ενω, αν το δείγμα είναι μη κανονικό 
ειδοποιούνται αμέσως: οι ιδιώτες χημικοί, ήτοι: του Πρα- 
τηριούχου, του μεταφορέως και της Εταιρείας, όσοι ορί¬ 
ζονται, και προβαίνουν αμέσως παρουσία των στην κατ’ έ¬ 
φεση εξέταση του δευτέρου δείγματος, καθώς και του 
δείγματος του βυτιοφορέως ή της Εταιρείας. 

Αν στο πρωτόκολλο δειγματοληψίας ή στο Τιμολόγιο 
ζητείται έφεση χωρίς να ορίζεται ιδιώτης χημικός, η επα¬ 
νεξέταση γίνεται αμέσως χωρίς να παρίστανται ιδιώτες 


χημικοί, ενώ αν οι ενδιαφερόμενοι δηλώνουν ρητά, ότι δεν 
επιθυμούν την κατ’ έφεση εξέταση, ή αν στο πρωτόκολλο 
δειγματοληψίας η το τιμολόγιο δεν γίνεται κανένας λόγος 
εκ μέρους των ενδιαφερομένων για επανεξέταση, η Χημι¬ 
κή Υπηρεσία προβαίνει αυτεπαγγέλτως, στην επανεξέτα¬ 
ση του Β' δείγματος και του δείγματος του βυτιοφόρου ή 
της εταιρείας. 

3.5. Τόσο η πρώτη, όσο και η κατ’ έφεση εξέταση θα γί¬ 
νεται στην ίδια Χημική Υπηρεσία, χωρίς να παρίσταται α¬ 
νάγκη μεταφοράς δειγμάτων από μία Χημική Υπηρεσία σε 
άλλη. Μεταφορές δειγμάτων επιτρέπονται μόνο για λό¬ 
γους ανωτέρας βίας και μετά από έγκριση της Διευθύν- 
σεως Πετροχημικών. 

4. Αξιολόγηση αποτελεσμάτων 

Τα αποτελέσματα των εξετάσεων θα αξιολογούνται, 
σύμφωνα με το πρότυπο 150 4259/92. 

5. Με τη δημοσίευση της παρούσης παύει η ισχύς της Α¬ 
πόφασης Α.Χ.Σ. 285/95. 

Ο Πρόεδρος Η Γραμματέας 

ΝΙΚ. ΧΑΤΖΗΧΡΗΣΤΙΔΗΣ ΕΛ. ΠΑΛΛΑΡΗ 

Τα Μέλη 

Ν. ΚΑΤΣΙΜΠΑΣ, Μ. ΓΙΑΜΟΥΡΗΣ, Ε. ΡΟΖΑΚΟΥ, 

Ν. ΓΚΕΛΗΣ, Ε. ΕΠΙΦΑΝΕΙΟΥ, Κ. ΓΚΕΓΚΙΟΥ, 

Β. ΜΠΟΥΛΙΑΣ 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Φεβρουάριου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΔΡΥΣ ΒΑΣ. ΠΑΠΑΝΔΡΕΟΥ 

-♦- 

Αριθ. 1657 (2) 

Έγκριση Οργανισμού Εσωτερικής Υπηρεσίας (Ο.Ε.Υ.) 
του Δήμου Ποταμιάς. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις 

α). των άρθρων 1 και 18 του Ν. 2539/97 «Συγκρότηση 
της Πρωτοβάθμιας Τοπικής Αυτοδιοίκησης». 

β). των άρθρων6 και9του 2503/97 «Διοίκηση, Οργάνω¬ 
ση, στελέχωση της Περιφέρειας, ρύθμιση θεμάτων για 
την Αυτοδιοίκηση και άλλες διατάξεις. 

2. Την αριθμ. 12/99 απόφαση του Δ.Σ. Ποταμιάς «κα¬ 
τάρτιση Ο.Ε.Υ. του Δήμου», αποφασίζουμε: 

Εγκρίνουμε την 12/99 απόφαση του Δημοτικού Συμ¬ 
βουλίου Ποταμιάς με την οποία ψηφίζεται ο Οργανισμός 
Εσωτερικής Υπηρεσίας του Δήμου ως εξής: 

Άρθρο Ιο 

Διάρθρωση Υπηρεσιών 

ΔΗΜΑΡΧΟΣ 

ΑΝΤΙΔΗΜΑΡΧΟΣ 

Την υπηρεσία του Δήμου συγκροτούν: 

1) Γραφείο Ειδικού Συνεργάτη ή Συμβούλου ή Επιστη¬ 
μονικού Συνεργ'τη. 

2) Τμήμα Διοικητικών & Οικονομικών Υπηρεσιών. 

3) Τμήμα Τεχνικών Υπηρεσιών & Περιβάλλοντος. 

4) Αυτοτελές Γ ραφείο Προγραμματισμού & Ανάπτυξης. 

Άρθρο 2ο 
Αρμοδιότητες 

1. ΑΡΜΟΔΙΟΤΗΤΕΣ ΓΡΑΦΕΙΟΥ ΕΙΔΙΚΟΥΣΥΝΕΡΓΑΤΗ, Η 
ΕΙΔΙΚΟΥ ΣΥΜΒΟΥΛΟΥ Ή ΕΠΙΣΤΗΜΟΝΙΚΟΥ ΣΥΝΕΡΓΑΤΗ 

Ο κάθε σύμβουλος, επιστημονικός συνεργάτης ή ειδι¬ 
κός συνεργάτης ασκεί καθήκοντα επιτελικά και δεν έχει α¬ 
ποφασιστική αρμοδιότητα οποιοσδήποτε μορφής. Παρέ¬ 
χει συμβουλές και διατυπώνει εξειδικευμένες γνώμες 
γραπτά ή προφορικά, για το συγκεκριμένο τομέα δρα¬ 
στηριοτήτων τον οποίο ορισθεί να εξυπηρετήσει (Ν. 
1416/84 άρθρο 57). Το συμβουλευτικό του έργο απευθύ¬ 
νεται προς τον Δήμαρχο. Συνεργάζεται στο πλαίσιο των ε- 
αρμοδιοτήτων του με το γραφείο (προγραμματισμού για 
την επεξεργασία εισηγήσεων, προτάσεων κ.λπ. 

2. ΤΜΗΜΑ ΔΙΟΙΚΗΤΙΚΩΝ & ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

Α. Γραμματειακή υποστήριξη αιρετών 

Γραμματεία Δημάρχου - Αντιδημάρχων, Δημόσιες Σχέ¬ 
σεις, Ενημέρωση Δημοτών. 

Ρύθμιση συναντήσεων και επικοινωνιών Δημάρχου και 
τήρηση ημερολογίου προσωπικών επαφών. 

Τήρηση προσωπικού αρχείου εγγράφων Δημάρχου. 

Προβολή των δραστηριοτήτων του Δήμου. 

Ενημέρωση των πολιτών για τις ενέργειες που απαιτού¬ 
νται για τη διεκπεραίωση των υποθέσεών τους. 

Γραμματεία Δημοτικού Συμβουλίου, Δημαρχιακής Επι¬ 
τροπής, Επιτροπών Δημοτικών Συμβουλίων, Τοπικών 
Συμβουλίων. 

Κατάρτιση ημερήσιας διάταξης σε συνεργασία με τον 
Πρόεδρο του Δημοτικού Συμβουλίου. 

Σύνταξη αποφάσεων Δημοτικών Συμβουλίων, Δημαρ¬ 
χιακών Επιτροπών, Επιτροπών Δημοτικών Συμβουλίων 
και Τοπικών Συμβουλίων, αναπαραγωγή, υποβολή προς 
έγκριση, κοινοποίηση προς αρμόδιες υπηρεσίες ή ενδια¬ 
φερομένους για εκτέλεση. 

Τήρηση πρακτικών Δημοτικών Συμβουλίων και αρχείου. 

Βιβλιοθέτηση αποφάσεων Δημοτικών Συμβουλίων και 
Δημαρχιακών Επιτροπών. 

Β. Θέματα Προσωπικού 

Τήρηση ατομικών φακέλλων όλων των υπαλλήλων. 

Σύνταξη αποφάσεων Δημάρχου για την υπηρεσιακή με¬ 
ταβολή των υπαλλήλων από πρόσληψη, έως και συντα- 
ξιοδότηση (κλιμάκια, χρονοεπιδόματα, πειθαρχικές ποι¬ 
νές, άδειες κ.λπ.). 

Εκδοση σχετικών βεβαιώσεων. 

Γ. Δημοτική Κατάσταση 

Σύνταξη, ενημέρωση και τήρηση βιβλίων δημοτολογί¬ 
ου. 

Τήρηση οικογενειακών μερίδων. 

Εφαρμογή του Κώδικα περί Ελληνικής Ιθαγένειας. 

Κατάρτιση ετήσιων Μητρώων Αρρένων και Στρατολογι¬ 
κών Πινάκων. 

Τήρηση και συνεχής ενημέρωση βιβλίων (επίσημα αρ¬ 
χεία) για όλα τα ληξιαρχικά γεγονότα που συμβαίνουν 
στην Περιφέρεια του Δήμου (γεννήσεις, βαπτίσεις, γό¬ 
μοι, θάνατοι) καθώς και κάθε μεταγενέστερο γεγονός 
που συνδέεται με αυτά (υιοθεσίες, διαζύγια εκούσιες α¬ 
ναγνωρίσεις κ.λπ.). 

Έκδοση κάθε πιστοποιητικού που συνδέεται με τα πα¬ 
ραπάνω. 

Ενημέρωση των αντιστοίχων υπηρεσιών άλλων ΟΤΑ για 
ληξιαρχικά γεγονότα που επηρεάζουν τα Μητρώα Αρρέ¬ 
νων και τις οικογενειακές μερίδες. 


Έκδοση στατιστικών στοιχείων. 

Τήρηση εκλογικών καταλόγων. 

Διεξαγωγή, Δημοτικών, Βουλευτικών και Ευρωεκλογών 
σε ότι αφορά τους Δήμους. 

Δ. Γραμματειακή Υποστήριξη - Διοικητική Μέριμνα Υπη¬ 
ρεσιών 

Τήρηση γενικού πρωτοκόλλου εισερχομένων - εξερχο- 
μένων εγγράφων και διεκπεραίωσή τους. 

Δακτυλογράφηση όλων των εγγράφων. 

Μέριμνα για βοηθητικές λειτουργίες (ΦΑΧ, Τηλεφωνικό 
Κέντρο, φύλαξη Κτιρίων, Καθαριότητα Κτιρίων, Φωτοτυ¬ 
πίες, Εργασίες Κλητήρα και Τελετών). 

Διαχείριση και διεκπεραίωση εργασιών που σχετίζονται 
με τον ΟΓΑ, αποζημιώσεις ΕΛΓΑ, επιδοτήσεις Ν.Α. 

Ε. Προϋπολογισμοί - Απολογισμοί 

Σύνταξη προϋπολογισμού - απολογισμού 

Παρακολούθηση και εφαρμογή του προϋπολογισμού. 

Τήρηση βιβλίων αρχείων λογιστικού συστήματος ΟΤΑ 
όπως εκάστοτε ισχύει. 

Τήρηση νέου διπλογραφικού συστήματος από της ε¬ 
φαρμογής του. 

Τήρηση μητρών και αξιών. Σύνταξη οικονομικών κατα¬ 
στάσεων. 

Διενέργεια Προμηθειών. 

Παραλαβή παραστατικών που απαιτούνται για πληρω¬ 
μή οφειλών του Δήμου. Εκδοση όλων των χρηματικών ε¬ 
νταλμάτων πληρωμών και αποστολή τους στο Ταμείο 
προς πληρωμή. 

Τήρηση κινητής περιουσίας Δήμου. 

Ζ. Έσοδα 

Εισηγήσεις για επιβολή τελών και δικαιωμάτων, εγγρα¬ 
φή υποχρέων προς τον Δήμο, φυσικών και νομικών προ¬ 
σώπων, βεβαίωση εσόδων και οριστικοποίηση βεβαιωτι¬ 
κών καταλόγων. 

Έκδοση αδειών που σχετίζονται με την είσπραξη ει¬ 
σφορών και δικαιωμάτων. 

Τήρηση αρχείων δημοτικής ακίνητης περιουσίας. 

Τήρηση αρχείων κληροδοτημάτων του Δήμου. 

Μέριμνα για την αξιοποίηση της Δημοτικής ακίνητης πε¬ 
ριουσίας. 

Εισήγηση για χορήγηση αδειών (ίδρυσης και λειτουρ¬ 
γίας καταστημάτων υγειονομικού ενδιαφέροντος και κα¬ 
ταστημάτων με μουσική. 

Χορήγηση αδειών μικροπωλητών, λειτουργία και εκμε¬ 
τάλλευση περιπτέρων εντός κοινοχρήστων χώρων. 

Εισήγηση για χορήγηση αδειών εγκατάστασης και λει¬ 
τουργία^ ψυχαγωγικών παιχνιδιών που προβλέπονται α¬ 
πό τις αστυνομικές διατάξεις και δεν υπάγονται στο νόμο 
2000/1941. 

Εισήγηση για χορήγηση αδειών εγκατάστασης και λει¬ 
τουργίας θεάτρων, κινηματογράφων και παρεμφερών Ε¬ 
πιχειρήσεων του Ν. 445/1937 και 446/1937. 

Εισήγηση για επιβολή διοικητικών κυρώσεων σε παρα¬ 
βάτες των όρων λειτουργίας των καταστημάτων. 

Λειτουργία Λαϊκών Αγορών. 

ΣΤ. Ταμείο 

Διαμόρφωση και παρακολούθηση ταμειακών προγραμ¬ 
μάτων του Δήμου περί των υποχρεώσεων και των εισπρά¬ 
ξεων. 

Παραλαβή χρηματικών ενταλμάτων πληρωμών και 
πραγματοποίηση των πληρωμών στους δικαιούχους. 

Απόδοση κρατήσεων σε τρίτους. 

Παραλαβή των βεβαιωτικών καταλόγων και υποχρέων. 

Έκδοση και αποστολή ατομικών ή ειδικών προσκλήσε¬ 
ων προς οφειλέτες του Δήμου. 

Τήρηση των λογισπκών του ΟΤΑ. 

Η. Ειδική Υπηρεσία 

Έλεγχος της τήρησης των διατάξεων που αφορούν 
στην καθαριότητα, κυκλοφορία, στάθμευση, οικοδόμη¬ 
ση, αποχέτευση, ηχορρύπανση και προστασία του περι¬ 
βάλλοντος. 

Έλεγχος και εφαρμογή των κανονιστικών αποφάσεων 
που εκδίδει το Δημοτικό Συμβούλιο και διατάξεων περί 
διαφημίσεων. 

Έλεγχος λειτουργίας λαϊκών αγορών, εμποροπανηγύ- 
ρων, δημοτικών αγορών. 

Μέριμνα για ομαλή χρήση κοινοχρήστων χώρων (κατά¬ 
ληψη πεζοδρόμων από τραπεζοκαθίσματα - πάρκα κ.λπ.). 

3. ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ ΚΑΙ ΠΕΡΙΒΑΛΛΟ¬ 
ΝΤΟΣ 

Α. Πρόγραμμα τεχνικών έργων - Μελέτες επιβλέψεις 
αυτών. 

Εισηγείται στη Δημοτική Αρχή το ετήσιο πρόγραμμα Τε- 
χνικών Έργων του Δήμου. Παρακολουθεί την υλοποίησή 
του και τηρεί απολογιστικά στοιχεία. Έχει την ευθύνη συ¬ 
ντήρησης των παλαιών έργων και της υπάρχουσας υπο¬ 
δομής. Προγραμματίζει τις προμήθειες της υπηρεσίας 
της σε συνεργασία με την οικονομική υπηρεσία. 

Εισηγείται τη σκοπιμότητα ανάθεσης συγκεκριμένων 
μελετών σε τρίτους εκτός Δήμων. 

Παρακολουθεί την εκπόνηση μελετών τεχνικών έργων 
που ανατίθονται σε τρίτους. 

Συντάσσει τεχνικές μελέτες για έργα που θα εκτελε- 
στούν είτε με αυτεπιστασία είτε για έργα που θα ανατε¬ 
θούν σε τρίτους (όταν αυτό αποφασιστεί) και επιβλέπει 
την εκτέλεσή τους ελέγχοντας την εκτέλεση των έργων, 
από ποιοτικές, ποσοτικές και συμβατικές απόψεις. 
Παρακολουθεί και τηρεί τη σχετική νομοθεσία. 

Εκτελεί κάθε φύσης σχεδιαστική ενέργεια για τις ανά¬ 
γκες της υπηρεσίας. 

Β. Συγκρότηση - Προγραμματισμός - Παρακολούθηση 
των Συνεργείων του Τμήματος. 

Για την εκτέλεση των λειτουργιών του Τμήματος συ¬ 
γκροτούνται ειδικά συνεργεία. Οι σχετικές με τα συνερ¬ 
γεία αρμοδιότητες του γραφείου περιλαμβάνουν: 

Συγκρότηση, οργάνωση, συντονισμός και γενικά διοί¬ 
κηση των συνεργείων του Τμήματος. 

Ετοιμασία του Προγράμματος Δράσης των Συνεργείων 
(καθορισμός αναγκαίων έργων, συντηρήσεων, επεμβά¬ 
σεων, καθορισμοί προτεραιοτήτων κ.λπ.). 

Ανάλυση του προηγούμενου προγράμματος για τον κα¬ 
θορισμό των αναγκών κάθε Συνεγείου σε τεχνικό εξοπλι¬ 
σμό, εργαλεία, ανθρώπινο δυναμικό κατά ειδικότητες, 
ποσότητες υλικών κατ’ είδος κ.λπ. 

Επίβλεψη από διοικητική και τεχνική άποψη των εργα¬ 
σιών που εκτελούντα συνεργεία. 

Συγκρότηση οργάνωση και διοίκηση συνεργείων αμέ¬ 
σου επέμβασης σε περιπτώσεις επειγόντων εργασιών ε¬ 
κτός προγράμματος (π.χ. άμεσες επισκευές εγκαταστά¬ 
σεων δημοτικών κτιρίων ή σχολείων). 

Φροντίδα για τη στελέχωση και την εκπαίδευση του 
προσωπικού του κάθε συνεργείου. 

Εισήγηση για την αναγκαιότητα χρησιμοποίησης συ¬ 
νεργείων τρίτων με την ανάθεση των σχετικών εργασιών. 
Επίβλεψη εργασιών που εκτελούνται από συνεργεία τρί¬ 
των από τεχνική και χρονική άποψη. 


Μέριμνα για την έγκαιρη προμήθεια των υλικών των ερ¬ 
γασιών που εκτελεί το κάθε συνεργείο. 

Χειρισμός και φροντίδα για τη συντήρηση και αξιοποίη¬ 
ση των μηχανημάτων, τεχνικών μέσων και εργαλείων που 
χησιμοποιεί το Συνεργείο. 

1. Συνεργείο Τεχνικών Έργων 

Κατασκευή, επισκευή, συντήρηση, διακόσμηση και εξο¬ 
πλισμός των κτιρίων και εγκατατάσεων του Δήμου καθώς 
και γενικά των κτιρίων και εγκαταστάσεων που αναλαμ¬ 
βάνει να κατασκευάσει, επισκευάσει ή συντηρήσει ο Δή¬ 
μος. 

Επισκευή, συντήρηση έργων οδοποιίας και λοιπών έρ¬ 
γων υποδομής κατασκευές κόμβων και διαπλάσεων, γε¬ 
φυρών, ανππλημμυρικών έργων, διευθετήσεις και καλύ¬ 
ψεις ρεμάτων κ.λπ. 

Επισκευή, συντήρηση έργων διαμορφώσεςι υπαίθριων 
χώρων (π.χ. πεζόδρομοι, πλατείες, παιδικές χαρές, αθλη¬ 
τικοί χώροι κ.λπ.). 

2. Συνεργείο Ύδρευσης - Αποχέτευσης 

Φροντίδα καλής λειτουργίας και συντήρησης του συ¬ 
στήματος ύδρευσης - αποχέτευσης. 

Καταμέτρηση της κατανάλωσης νερού και ενημέρωση 
με τα σχετικά στοιχεία της οικονομικής υπηρεσίας. 

3. Συνεργείο Καθαριότητας 

Εκτέλεση εργασιών καθαριότητας των κοινοχρήστων 
χώρων μέσα στην περιφέρεια του Δήμου (δρόμοι, πλατεί¬ 
ες, ακτές, πλαζ, χείμαρροι, πάρκα κ.λπ.). 

Εκτέλεση εργασιών αποκομιδής, μεταφοράς και απόρ¬ 
ριψης αποριμάτων (προερχόμενα από οικίες, καταστήμα¬ 
τα, επιχειρήσεις, κοινόχρηστους χώρους). 

4. Συνεργείο Πρασίνου 

Εκτέλεση εργασιών ανάπτυξης πρασίνου δηλαδή συ- 
ντήρησης καθαριότητας, φυτοπροστασίας, βελτιώσεις 
και επεκτάσεις των χώρων πρασίνου, καθώς και των υπαι¬ 
θρίων χώρων γενικότερα μέσα στα όρια του Δήμου (πάρ¬ 
κα, κήποι, άλση, παιδικές χαρές, δενδροστοιχίες, παρτέ¬ 
ρια κ.λπ.). 

5. Συνεργείο Ηλεκτροφωτισμού, Σήμανσης Οδών 
Εκτέλεση εργασιών με αυτεπιστασία, επίβλεψη εργα¬ 
σιών που ανατίθενται σε τρίτους που περιλαμβάνουν: 

Την επέκταση, συντήρηση, επισκευή και βελτίωση του 
δικτύου ηλεκτροφωτισμού των οδών και γενικά των κοινο¬ 
χρήστων υπαιθρίων χώρων του Δήμου καθώς και του φω¬ 
τισμού για την ανάδειξη των Δημοτικών κτιρίων, μνημείων 
και αρχαιολογικών χώρων της περιοχής τ ου Δήμου. 

Την επέκταση, συντήρηση και επισκευή της σήμανσης 
και διαγράμμισης οδών για τη ρύθμιση της κυκλοφορίας 
στην περιοχή του Δήμου. 

Την εγκατάσταση και συντήρηση κάθε είδους πληρο¬ 
φοριακών πινακίδων στην περιοχή του Δήμου (πινακίδες 
ονομασίες οδών και πλατειών, αρίθμησης κτιρίων, παρο¬ 
χής πληροφοριών σε θέματα του Δήμου, στάσεων συ¬ 
γκοινωνιακών μέσων κ.λπ.). 

Την τοποθέτηση και συντήρηση προστατευτικών μέσων 
για την ασφάλεια της κυκλοφορίας των οχημάτων και των 
πεζών. 

6. Συνεργείο Νεκροταφείου 
Εκτέλεση έργων που περιλαμβάνουν: 

Τη συντηρηση, κατασκευή τάφων και τη συντήρηση της 
τεχνικής υποδομής και του πράσινου στους χώρους, τα 
κτίρια και γενικά στις εγκαταστάσεις του νεκροταφείου. 

Την καθαριότητα, ευπρέπεια, διακόσμηση κλπ. στους 
χώρους του νεκροταφείου. 

Ταφές - εκταφές. 

Τη φύλαξη του νεκροταφείου. 

4. ΑΥΤΟΤΕΛΕΣ ΓΡΑΦΕΙΟ ΠΡΟΓΡΑΜΜΑΤΙΣΜΟΥ ΚΑΙ Α¬ 
ΝΑΠΤΥΞΗΣ 

Α. Προγραμματισμός της τοπικής ανάπτυξης και της 
δράσης του Δήμου. 

Συνεχής έρευνα και παρακολούθηση όλων των εξελίξε¬ 
ων στην περιοχή του Δήμου. 

Σύνταξη μεσοπροθέσμων και ετήσιων προγραμμάτων 
του Δήμου. 

Διενέργεια πηγών χρηματοδότησης και διατύπωση 
προτάσεων για την εξεύρεση πόρων για την υλοποίηση 
του προγράμματος δράσης του Δήμου. 

Εισηγήσεις προς τα αιρετά όργανα για την οργάνωση 
και αντιμετώπιση των διαδικασιών, οικονομικών, κοινωνι¬ 
κών, πολιτιστικών ζητημάτων, περιβαλλοντολογιών 
κ.λπ. 

Συνεργασία με τις υπηρεσίες της Περιφέρειας, της 
ΤΕΔΚ, της Ν. Α., των Κεντρικών Φορέων καθώς και με τους 
φορείς διαδημοτικής συνεργασίας στην ευρύτερη περιο¬ 
χή του Δήμου. 

Β. Πρόγραμμα Ευρωπαϊκής Ένωσης. 

Ενημέρωση της Δημοτικής Αρχής για τα προγράμματα 
της Ε.Ε. που ενδιαφέρουν το Δήμο. 

Κατάρτιση αιτήσεων συμμετοχής του Δήμου σε συγκε¬ 
κριμένα προγράμματα, παρακολούθηση και αξιολόγησή 
τους. 

Γ. Αγροτική Ανάπτυξη. 

Επεξεργασία προτάσεων προς τις αρμόδιες υπηρεσίες 
για την εκπόνηση μελετών, τη σύνταξη σχεδίων και την υ¬ 
λοποίηση προγραμμάτων για την αγροτική ανάπτυξη της 
περιοχής του Δήμου. 

Παροχή συμβουλευτικών υπηρεσιών και ενημέρωση - 
πληροφόρηση των αγροτών σε θέματα γεωπονίας. 

Υποστήριξη της συμμετοχής του Δήμου στην κατάρτι¬ 
ση των Νομαρχιακών Προγραμμάτων αγροτικής ανάπτυ¬ 
ξης και παρακολούθηση των εφαρμοζομένων μέτρων. 
Συνεργασία με τα αρμόδια τμήματα της Ν.Α. και συμμε¬ 
τοχή σε προγράμματα ενημέρωσης για την ανάπτυξη νέ¬ 
ων βιολογικών καλλιεργειών, την εφαρμογή προγραμμά¬ 
των αναδιάρθρωσης, την προστασία των περιοχών γης υ¬ 
ψηλής παραγωγικότητας, την ορθολογική αξιοποίηση 
των βοσκοτόπων. 

Συμμετοχή στα προγράμματα της Ν.Α., της Περιφέρει¬ 
ας και του Κράτους για την ισόρροπη ανάπτυξη της γε¬ 
ωργικής βιομηχανίας, την ενημέωση για την τήρηση των 
περιβαλλοντικών όρων λειτουργίας. 

Εντοπισμός ελλείψεων αγροτικής οδοποιίας και άλλων 
έργων υποδομής (υδραυλικών - εγγειοβελτιωτικών έρ¬ 
γων) και υποβολή σχετικών προτάσεων στις αρμόδιες υ¬ 
πηρεσίες του νομού και της Περιφέρειας. 

Δ. Οργάνωση - Μηχανοργάνωση - Ανάπτυξη Ανθρώπι¬ 
νου Δυναμικού - Πληροφορική. 

Υποστήριξη του Δήμου και των θυγατρικών φορέων του 
σε θέματα βελτίωσης της Οργάνωσης και των διαδικα¬ 
σιών Διοίκησης και Λειτουργίας. 

Υποστήριξη στην ίδρυση - λειτουργία Νομικών Προσώ¬ 
πων Δημοσίου Δικαίου και Δημοτικών Επιχειρήσεων. 

Οργάνωση και εκτέλεση προγραμμάτων επιμόρφωσης 
του προσωπικού του Δήμου καθώς και οργάνωση προ¬ 
γραμμάτων ενημέρωσης Αιρετών οργάνων. 

Φροντίδα για την εγκατάσταση, βελτίωση και σωστή 
λειτουργία του μηχανογραφικού εξοπλισμού του Δήμου 


καθώς και την εποπτεία της συντήρησης των εφαρμογών. 

Άρθρο 3 

Διάρθρωση θέσεων προσωπικού 

1. ΟΡΓΑΝΙΚΕΣ ΘΕΣΕΙΣ ΠΡΟΣΩΠΙΚΟΥ 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

Οι θέσεις των κατηγοριών Π Ε, ΤΕ και ΔΕ κατατάσσονται 
στους βαθμούς Δ (εισαγωγικός) Γ, Β και Α (καταληκτικός). 

Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός) Δ, Γ και Β (καταληκτικός). 

Τα προσόντα διορισμού των θέσεων περιγράφονται 
στο Π.Δ. 37α/87 και το Π.Δ. 22/90. 

Οι θέσεις που προβλέπονται ανά κατηγορία και κλάδο 
είναι οι εξής: 


Κατηγορία Πανεπκπημιακής Εκπαίδευσης 


Κλάδος 

Ειδικότητα 

Αριθμός θέσεων 

ΠΕΙ 

Οικονομικών Επιστημών 

1 (μία) 

ΠΕ6 

Αγρονόμων-Τοπογράφων Μηχ/κωνί (μία) 
ή Πολιτικών Μηχ/κών 

ΠΕ 

Ζωικής Παραγωγής 

1 (μία) 

ΠΕ 

Μηχανικός Χωροταξίας και 
Περιφερειακής Ανάπτυξης 

1 (μία) 


ΣΥΝΟΛΟ 

4 (τέσσερις) 

Κατηγορία Τεχνολογικής Εκπαίδευσης 

Κλάδος 

Ειδικότητα 

Αριθμός θέσεων 

ΤΕ13 

Τεχνολόγων Γεωπονίας 

1 (μία) 

ΤΕ19 

Πληροφορικής 

1 (μία) 


ΣΥΝΟΛΟ 

2 (δύο) 


Κατηγορία Δευτεροβάθμιας Εκπαίδευσης 


Κλάδος 

Ειδικότητα 

Αριθμός θέσεων 

ΔΕΙ 

Διοικητικών 

7 (επτά) 

ΔΕ5 

Εργοδηγών Δομικών Έργων 

1 (μία) 

ΔΕ28 

Χειριστών Μηχ/των 

1 (μία) 

ΔΕ29 

Οδηγών 

3 (τρεις) 

κα) 

ΣΥΝΟΛΟ 

12 (δώδε- 


Κατηγορία Υποχρεωτικής Εκπαίδευσης 
Κλάδος Ειδικότητα Αριθμός θέσεων 

ΥΕ16 Εργάτες Καθαριότητας 2 (δύο) 

ΥΕ 16 Εργάτες Γ ενικών Καθηκόντων 5 (πέντε) 

ΣΥΝΟΛΟ 7 (επτά) 

2. ΘΕΣΕΙΣ ΕΠΟΧΙΚΟΥ ΠΡΟΣΩΠΙΚΟΥ 

Συνιστώνται δέκα πέντε (15) θέσεις με σχέση εργασίας 
Ι.Δ. ορισμένου χρόνου, διαφόρων ειδικοτήτων, για την α¬ 
ντιμετώπιση εποχιακών ή άλλων περιοδικών ή πρόσκαι¬ 
ρων αναγκών (άρθρο Ιδπαρ. 12 Ν. 2503/1997). 

Η πληρωμή των θέσεων αυτών γίνεται σύμφωνα με τις 
ισχύουσες διατάξεις και εγκυκλίους οδηγίες που αφο¬ 
ρούν στο προσωπικό αυτό. 

Άρθρο 4 

Θέσεις Προϊσταμένων 

Οι προϊστάμενοι των αυτοτελών γραφείων που προβλέ- 
πονται με τον παρόντα Ο.Υ.Ε. επιλέγονται σύμφωνα με 
την ισχύουσα νομοθεσία. 

Οι κλάδοι από τους οποίους επιλέγονται είναι οι εξής: 



1992 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αυτοτελές γραφείο Προγραμματισμού και Ανάπτυξης 
προΐσταται υπάλληλος ΠΕ (Μηχανικός Χωροταξίας και 
Περιφερειακής Ανάπτυξης) ή ΠΕ (Ζωικής Παραγωγής). 

Τμήμα Διοικητικών και Οικονομικών Υπηρεσιών 
προΐσταται υπάλληλος κλάδου ΠΕΙ, ΠΕ2 και ελλείψει αυ¬ 
τών ΔΕΙ. 

Τμήμα Τεχνικών Υπηρεσιών και Περιβάλλοντος 
προΐσταται υπάλληλος κλάδου ΠΕ6 και ελλείψει αυτού 
ΔΕ5. 

Μετακίνηση προϊσταμένου οργανικής μονάδας γίνεται 
μόνο σε θέση προϊσταμένου οργανικής μονάδας αντί¬ 
στοιχου επιπέδου. 

Τον προϊστάμενο τμήματος που απουσιάζει ή κωλύεται 
αναπληρώνει στα καθήκοντά του ο ανώτερος κατά βαθμό 
υπάλληλος και ο αρχαιότερος, που υπηρετεί στην ίδια ορ¬ 
γανωτική μονάδα και εφόσον ο κλάδος στον οποίο ανήκει 
προορίζεται για κατάληψη θέσεων προϊσταμένων. 

Τον Προϊστάμενο Διεύθυνσης που απουσιάζει ή κωλύε¬ 
ται αναπληρώνει στα καθήκοντά του ο Προϊστάμενος 
Τμήματος κατά τη σειρά που τα Τμήματα αναφέρονται 
στο άρθρο 1. 

Άρθρο 5 

Αρμοδιότητες Προϊσταμένων 

Έχουν την ευθύνη της εύρυθμης λειτουργίας των μο¬ 
νάδων που προΐστανται. Συντονίζουν και ελέγχουν τις 
δραστηριότητες των μονάδων τους και φροντίζουν για 
την εκτέλεση των αποφάσεων που εκδίδουν τα αιρετά 
πρόσωπα. 

Μεριμνούν για σύνταξη κανονισμών λειτουργίας επιμέ- 
ρους μονάδων όταν τούτο κρίνεται απαραίτητο. 

Εισηγούνται την ψήφιση αποφάσεων κανονιστικών πε¬ 
ριεχομένων. 

Εποπτεύουν και αξιολογούν το προσωπικό που υπάγε¬ 
ται σ’ αυτούς και μεριμνούν σε συνεργασία με τη Δ.Α. για 
την επιμόρφωσή τους. 

Παρακολουθούν τη νομοθεσία και ενημερώνουν τους 
αιρετούς και το προσωπικό. 

Παραλαμβάνουν την αλληλογραφία της μονάδος τους 
και τη διανέμουν ανάλογα. 

Συνεργάζονται με άλλους φορείς του Δήμου. 

Έχουν την ευθύνη ελέγχου και θεώρησης όλων των εγ¬ 
γράφων των υπαλλήλων της μονάδος που εποπτεύουν 
καθώς και την εισήγηση προς τα ανώτερ όργανα. 

Εισηγούνται τρόπους για τη βελτίωση της αποτελεσμα- 
τικότητας της δράσης της διοικητικής ενότητας, τη βελ¬ 
τίωση της απόδοσης του ανθρώπινου δυναμικού και των 
τεχνικών μέσων, την καλύτερη εξυπηρέτηση του πολίτη 
και την καλύτερη ανταπόκριση της διοικητικής μονάδος 
στις τοπικές ανάγκες. 

Άρθρο 6 

Τελικές διατάξεις 

Ειδικοί κανονισμοί θα ορίζουν αναλυτικά τα καθήκοντα 
των διοικητικών μονάδων. 

Τα θέματα που αφορούν τους διορισμούς, τα καθήκο¬ 
ντα, τους περιορισμούς, την αστική ευθύνη, τα δικαιώμα¬ 
τα της μεταβολής της υπηρεσιακήςκατάστασης, το πει¬ 
θαρχικό δίκαιο και τη λύση της υπαλληλικής σχέσης του 
προσωπικού που υπάγεται στις διατάξεις του παρόντος 
Οργανισμού, διέπεται από την εκάστοτε νομοθεσία περί 
«καταστάσεως προσωπικού ΟΤΑ» όπως αυτός κάθε φο¬ 


ρά ισχύει καθώς από τους ειδικότερους ισχύοντες νό¬ 
μους τα Π.Δ/τα. 

Ειδικότερα: 

Κατά την έναρξη της ισχύος του παρόντος Οργανισμού 
οι υπηρετούντες στο Δήμο υπάλληλοι κατατάσσονται 
στις αντίστοιχες θέσεις των σχετικών κλάδων. 

Η κατανομή του προσωπικού στις επί μέρους οργανικές 
μονάδες γίνεται με απόφαση του Δημάρχου, λαμβάνοντας 
υπόψη τις λειτουργικές ανάγκες των μονάδων, τα προσό¬ 
ντα, την πείρα και τις ειδικές γνώσεις των υπαλλήλων. 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβέρνησης, οπότε 
παύει να ισχύει κάθε προηγούμενη σχετική απόφαση. 

Στον προϋπολογισμό του τρέχοντος έτους υπάρχουν ε¬ 
γκεκριμένες πιστώσεις στους ανπστοιχους Κ. Α. για την κά¬ 
λυψη της μισθοδοσίας του υπηρετούντος προσωπικού. Η 
μελλοντική επιβάρυνση του προϋπολογισμού του Δήμου 
από την απόφαση αυτή δεν είναι δυνατό να υπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 29 Ιανουάριου 1999 

Με εντολή Γεν. Γραμ. Περιφέρειας 
Ο Διευθυντής 
Γ. ΜΠΟΥΚΗΣ 
-♦- 

Αριθ. 311+4128/98 (3) 

Συγκρότηση Δ/κής Επιτροπής Στρατιωτικών Επιτάξεων 
στο Ν. Εύβοιας. 

Ο ΓΕΝ. ΓΡΑΜ. ΠΕΡΙΦ. ΣΤΕΡΕΑΣ ΕΛΛΑΔΑΣ 
Έχοντας υπόψη: 

1. Τις διατάξεις της νομοθεσίας για τη διοικητική απο- 
κένρωση. 

2. Τις διατάξεις του Ν. 2218/94 όπως τροποποιήθηκαν 
και συμπληρώθηκαν με τους Ν. 2240/94, 2273/94 και 
2307/95 σύμφωνα με τις οποίες εγκαθιδρύθηκαν ως Β’ 
βαθμός Τοπικής Αυτ/σης οι Νομαρχιακές Αυτοδιοικήσεις 
(Ν.Α.). 

3. Τον Οργανισμό Εσωτερικής Οργάνωσης και λειτουρ¬ 
γίας των Υπηρεσιών της Νομαρχιακής Αυτ/σης Εύβοιας, 
που δημοσιεύθηκε στις 12.5.95 (ΦΕΚ407 Β’). 

4. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπική Αυτ/ση και άλλες διατάξεις». 

5. Τις διατάξεις του Ν. 4442/29 «περί στρατιωτικών και 
ναυτικών εισφορών και επιτάξεων όπως τροποποιήθηκε 
με παρ. I του άρθρου 9 το Ν. 1649/86. 

6. Τις δ/ξεις του άρθρου μόνον του Π.Δ. 115/84 «περί 
διορισμού των μελών των Δ/κών Δικαστηρίων περί Στρα¬ 
τιωτικών επιτάξεων». 

7. Το αρ. Φ.851.1/8/55497/7.10.1998 έγγραφο της 
Στρατιωτικής Δ/σης Αθηνών περί ορισμού μελών της 
Δ/κής Επιτροπής Στρατιωτικών Επιτάξεων. 

8. Το αρ. 4/4.1.1999 έγγραφο του Πρωτοδικείου Χαλκί¬ 
δας με το οποίο προτείνει τακτικά και αναπληρωματικά 
μέλη για την ανωτέρω Επιτροπή, αποφασίζουμε: 

Συγκροτούμε για το έτος 1999 τη Διοικητική Επιτροπή 
Στρατιωτικών Επιτάξεων του Ν. Εύβοιας από τους κατω¬ 
τέρω: 

1. Αθανάσιο Τσουλό, Πρωτόδικη, αναπληρούμενο από 
τη Σταυρούλα Κάτη, επίσης Πρωτόδικη. 


¥ 

2. Μαρία Τρίκα, Πρωτόδικη, αναπληρούμενο από την 
Παρασκευή Γρίβα, επίσης Πρωτόδικη. 

3. Ιωάννη Δημητρόπουλο, Αν/χη (ΤΘ) της Σ.Π.Ζ. Χαλκί¬ 
δας, αναπληρούμενο από τον Τετίση Σταύρο Αν/χη (ΜΧ) 
της Σ.Π.Ζ. Χαλκίδας. 

4. Κων/νο Ράντζο τχη του Σ.Γ. Χαλκίδας, αναπληρούμε¬ 
νο από το Νικόλαο Τσιλαλή Λοχ/γό του Σ.Π.Ζ. Χαλκίδας. 

5. Άγγελο Γούναρη Π.Ε. με βαθμό Α’ Δ/ντή της Δ.Ο.Υ. 
Χαλκίδας με αναπληρωτή τον Ιωάννη Λιάσκο, Π. Ε. με βαθ¬ 
μό Α' Υπ/ντή της Δ.Ο.Υ. Χαλκίδας. 

Χρέη Προέδρου της Επιτροπής ασκεί ο αρχαιότερος 
Πρωτόδικης. 

Γραμματέας της Δ.Ε.Σ.Ε. ορίζουμε τη Φρειδερίκη Βα- 
φειάδου, υπάλληλο της Δ/νοης Τοπ. Αυτ/σης και Δ/σης Ν. 
Εύβοιας, κλάδου Δ.Ε. Διοικητκού Γραμματέων με βαθμό 
Β’, αναπληρούμενη από το Νικόλαο Τσομώκο, επίσης υ¬ 
πάλληλο της Δ/νσης Τοπ. Αυτ/σης και Δ/σης Ν. Εύβοιας, 
κλάδου Δ.Ε. Διοικητικού Γραμματέων, με βαθμό Β’. 

Η παρούσα να δημοσιευθεί στην Εφημερίδα της Κυ- 
βερνήσεως. 

Χαλκίδα, 1 Φεβρουάριου 1999 

Ο Γεν. Γραμματέας Περιφέρειας 

ΧΡΟΝΗΣ ΠΟΛΥΧΡΟΝΙΟΥ 

-Φ- 

Αριθ. οικ. 1755 (4) 

Χορήγηση άδειας ασκήσεως επαγγέλματος Κοινωνικού 
Λειτουργού στην Υψηλάντη Αικατερίνη του Θεμιστο¬ 
κλέους. 

Η ΝΟΜΑΡΧΗΣΑΘΗΝΩΝ 

Με τη 15838/21.1.99 απόφαση της Νομάρχου Αθηνών 
χορηγήθηκε στην Υψηλάντη Αικατερίνη του Θεμιστοκλέ¬ 
ους άδεια άσκησης επαγγέλματος Κοινωνικού Λειτουρ¬ 
γού. 

Αθήνα, 4 Φεβρουάριου 1999 

Με εντολή Νομάρχου 
Ο Διευθυντής 
ΜΙΧ. ΜΠΟΥΜΠΑΚΗΣ 
-♦- 

Αριθ. οικ. 1754 (5) 

Χορήγηση άδειας ασκήσεως επαγγέλματος Κοινωνικού 
Λειτουργού στη Γιαννακοπούλου Μαρία του Αναστα¬ 
σίου. 

Η ΝΟΜΑΡΧΗΣ ΑΘΗΝΩΝ 

Με τη 295/21.1.99 απόφαση της Νομάρχου Αθηνών χο¬ 
ρηγήθηκε στη Γ ιαννακοπούλου Μαρία του Αναστασίου ά¬ 
δεια άσκησης επαγγέλματος Κοινωνικού Λειτουργού. 

Αθήνα, 4 Φεβρουάριου 1999 

Με εντολή Νομάρχου 
Ο Διευθυντής 
ΜΙΧ. ΜΠΟΥΜΠΑΚΗΣ 


Αριθ. οικ. 1753 (6) 

Χορήγηση άδειας ασκήσεως επαγγέλματος Κοινωνικού 

Λειτουργού στη ΓΟΥΛΑ Λουλούδια του Βασιλείου. 

Η ΝΟΜΑΡΧΗΣ ΑΘΗΝΩΝ 

Με την 104/21.1.99 απόφαση της Νομάρχου Αθηνών 
χορηγήθηκε στη ΓΟΥΛΑ Λουλούδια του Βασιλείου άδεια 
άσκησης επαγγέλματος Κοινωνικού Λειτουργού. 

Αθήνα. 4 Φεβρουάριου 1999 

Με εντολή Νομάρχου 
Ο Διευθυντής 
ΜΙΧ. ΜΠΟΥΜΠΑΚΗΣ 
-♦- 

Αριθ. οικ. 1752 (7) 

Χορήγηση άδειας ασκήσεως επαγγέλματος Κοινωνικού 

Λειτουργού στην ΠΕΡΤΣΙΝΙΔΟΥ Ιωάννα του Κων/νου. 

Η ΝΟΜΑΡΧΗΣ ΑΘΗΝΩΝ 

Με την 104/21.1.99 απόφαση της Νομάρχου Αθηνών 
χορηγήθηκε στην ΠΕΡΤΣΙΝΙΔΟΥ Ιωάννα του Κων/νου ά¬ 
δεια άσκησης επαγγέλματος Κοινωνικού Λειτουργού. 

Αθήνα, 4 Φεβρουάριου 1999 

Με εντολή Νομάρχου 
Ο Διευθυντής 
ΜΙΧ. ΜΠΟΥΜΠΑΚΗΣ 
-♦- 

Αριθ. οικ. 1751 (8) 

Χορήγηση άδειας ασκήσεως επαγγέλματος Κοινωνικού 

Λειτουργού στηνΑΓΡΟΓΙΑΝΝΗ Ελένη του Πέτρου. 

Η ΝΟΜΑΡΧΗΣ ΑΘΗΝΩΝ 

Με την 547/21.1.99 απόφαση της Νομάρχου Αθηνών 
χορηγήθηκε στην ΑΓΡΟΓΙΑΝΝΗ Ελένη του Πέτρου άδεια 
άσκησης επαγγέλματος Κοινωνικού Λειτουργού. 

Αθήνα, 4 Φεβρουάριου 1999 

Με εντολή Νομάρχου 
Ο Διευθυντής 
ΜΙΧ. ΜΠΟΥΜΠΑΚΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στο ΦΕΚ 23/τ.Β’/22.1.1999 που δημοσιεύθηκε η 
1306/20.1.1999 απόφαση Υπουργού Οικονομικών, διορ¬ 
θώνονται στο ορθόν οι ημερομηνίες διεξαγωγής των Ε’ 
και ΣΤ' κληρώσεων του άρθρου 1. 

Ε’ ΚΛΗΡΩΣΗ 

Ημερομηνίες διεξαγωγής: 8,9,10,11,12 Μαρτίου 1999 

ΣΤ’ ΚΛΗΡΩΣΗ 

Ημερομηνίες διεξαγωγής: 22,23,29,30,31 Μαρτίου. 

1,2,5,6, 7, 13,14, 15, 16,19, 20,21,22,23, 26,27, 28 Α¬ 
πριλίου 1999. 

(Από το Υπ. Οικονομικών) 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΗ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.βί.θΓ 
ΙΝΤΕΡΝΕΤ: ΙιοΙ.ςΓ 
β-ιτίΒίΙ: ην3δ @ ΗοΙ.9*· 


ΥΠΗΡΕΣΙΕΣ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΕΞΥΠΗΡΕΤΗΣΗΣ ΠΟΛΙΤΩΝ 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


5225 761 ΘΕΣΣΑΛΟΝΙΚΗ 

5230 841 Βασ. Όλγας 227-Τ.Κ. 54100 (031) 423 956 

5225 713 ΠΕΙΡΑΙΑΣ 

5249 547 Νικήτα 6-8 Τ.Κ. 185 31 4135 228 

5239 762 ΠΑΤΡΑ 

5248 141 Κορίνθου 327 - Τ. Κ. 262 23 (061) 6381 100 

5248 188 ΙΩΑΝΝΙΝΑ 

5248 785 Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 200 δρχ. 

- Από 8 σελίδες και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

2531 

ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 - . 

3.500 . 

Γ (Διορισμοί, απολύσεις κ.λπ. Δημ. Υπαλλήλων) 

15.000 » . 

750 - . - 

Δ' (Απαλλοτριώσεις, πολεοδομία κ.λπ.) 

70.000 - . 

3.500 - . 

Αναπτυξιακών Πράξεων (Τ.Α.Π.Σ.) 

30.000 - . 

1.500 » . 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » . 

750 - . 

Παράρτημα (Προκηρύξεις θέσεων ΔΕΠ κ.τλ) 

5.000 - . 

250 » . 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » . 

500 - . 

Ανωτάτου Ειδικού Δικαστηρίου (Α.Ε.Δ.) 

3.000 » . 

150 - . 

Προκηρύξεων Α.Σ.Ε.Π. 

10.000 » . 

500 . . 

Ανωνύμων Εταιρειών & Ε.Π.Ε. 

250.000 - . 

12.500 - . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε 

250.000 - . 

12.500 » . 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τ υπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρημαπκό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 































